จะเป็นเศรษฐี ต้องเรียนจบสูงแค่ไหน?
หลายคนคงรู้จัก Jeff Bezos, Bill Gates, Warren Buffett บุคคลที่รวยเป็นอันดับ 1, 2 และ 3 ของโลกใบนี้ แล้วเราอยากรู้ไหมว่าพวกเศรษฐีทั้งหลาย เขาจบการศึกษาอะไรกันบ้าง  วันนี้ลงทุนแมนจะเล่าให้ฟัง
6 พ.ค. 2561

จะเป็นเศรษฐี ต้องเรียนจบสูงแค่ไหน? / โดย ลงทุนแมน
หลายคนคงรู้จัก
Jeff Bezos, Bill Gates, Warren Buffett
บุคคลที่รวยเป็นอันดับ 1, 2 และ 3 ของโลกใบนี้
แล้วเราอยากรู้ไหมว่าพวกเศรษฐีทั้งหลาย
เขาจบการศึกษาอะไรกันบ้าง
วันนี้ลงทุนแมนจะเล่าให้ฟัง
คนที่รวยสุด 4 อันดับแรกของประเทศสหรัฐอเมริกาจบการศึกษาดังนี้
Jeff Bezos เจ้าของ Amazon เรียนจบปริญญาตรี
Bill Gates เจ้าของ Microsoft เลือกที่จะออกจากมหาวิทยาลัยตอนเรียนปริญญาตรี
Warren Buffett เจ้าของ Berkshire Hathaway เรียนจบปริญญาโท
Mark Zuckerberg เจ้าของ Facebook เลือกที่จะออกจากมหาวิทยาลัยตอนเรียนปริญญาตรี
พอรู้ข้อมูลแบบนี้แล้ว เราอาจจะคิดได้ว่าการเป็นมหาเศรษฐี ไม่ต้องเรียนจบก็ได้
แต่ถ้ามาดูข้อมูลการศึกษาของมหาเศรษฐี 400 คนแรกในสหรัฐอเมริกา ก็อาจพบว่า 4 อันดับแรก ไม่สามารถเป็นตัวแทนของทั้ง 400 คนได้
จากข้อมูลการจบการศึกษาของเศรษฐีทั้ง 400 คน พบว่า
42% จบปริญญาตรี
25% จบปริญญาโท
11% เลือกที่จะออกจากมหาวิทยาลัย
8% จบด้านกฎหมายและแพทย์
6% จบมัธยมศึกษาตอนปลาย
5% จบปริญญาเอก
3% ไม่มีข้อมูล
0.5% จบอนุปริญญา
0.5% ออกจากโรงเรียนตอนมัธยมปลาย
เมื่อเทียบกับการศึกษาของประชากรทั้งหมดในสหรัฐอเมริกา
29% จบมัธยมศึกษาตอนปลาย
21% จบปริญญาตรี
17% เลือกที่จะออกจากมหาวิทยาลัย
10% จบอนุปริญญา
9% จบปริญญาโท
6% ออกจากโรงเรียนตอนมัธยมปลาย
5% ไม่มีข้อมูล
2% จบปริญญาเอก
1% จบด้านกฎหมายและแพทย์
จะเห็นได้ว่าเศรษฐีทั้ง 400 คน มีการจบการศึกษาระดับปริญญาตรี และปริญญาโท มีสัดส่วนรวมกันสูงถึง 67% ซึ่งเป็นสัดส่วนที่สูงกว่าประชากรในสหรัฐอเมริกาที่ 30%
แล้วเรื่องนี้บอกอะไรกับเรา
การศึกษา อาจเป็นหนึ่งในปัจจัยสำคัญที่ทำให้เราประสบความสำเร็จได้
อย่างไรก็ตาม ในจำนวนเศรษฐีเหล่านี้ก็มี 11% หรือ 44 คน เลือกที่จะออกจากมหาวิทยาลัย
ซึ่งคนเหล่านั้นก็เป็นคนที่เรารู้จักกันดี อย่างเช่น Bill Gates และ Mark Zuckerberg ที่เป็นคนทำให้เรารู้ว่า การเลือกทางนี้ก็ไม่ได้เป็นเรื่องที่เลวร้ายขนาดนั้น
เพราะถ้าเรารู้ตัวเองว่า อยากทำอะไร ออกมาจากมหาวิทยาลัยก็มีความมุ่งมั่น และลงมือทำอย่างจริงจัง ก็สามารถทำให้พวกเขาประสบความสำเร็จได้ในอีกหนึ่งรูปแบบ
ดังนั้นถ้าถามว่าอะไรดีกว่ากัน ก็คงตอบไม่ได้หรอกว่าอะไรดีกว่ากัน
แต่เป็นเรื่องที่ว่า เรารู้ตัวเองหรือยังว่า ชอบอะไร อยากทำอะไร แล้วต้องเลือกเดินทางไหน..
----------------------
ไม่ว่าจะเลือกเดินทางไหน
ก็ติดตามบทความลงทุนแมน ได้ที่
-บล็อกดิท blockdit 
-อินสตาแกรม 
-ทวิตเตอร์ 
-ไลน์ 
----------------------
Reference: Forbes the 400 richest people in America